MS «Bergensfjord» (1956)

Navnet «Bergensfjord» er brukt på en rekke skip. Se  flere betydninger

MS «Bergensfjord» (IMO: 5042120) var et norsk-registrert atlanterhavsskip – og senere cruiseskip – som tilhørte det norske linjerederiet Den norske Amerikalinje (NAL) i perioden 1956 til 1971.

Skipet ble bygget i 1956 av verftet Swan Hunter & Wigham Richardson i Wallsend ved Newcastle upon Tyne i England og overlevert til NAL som rederiets nye flaggskip. Det året «Bergensfjord» ble satt i trafikk, satte Amerikalinjen ny passasjerrekord for sine transatlantiske seilinger. Siden gikk det jevnt og raskt nedover for denne delen av virksomheten.

MS «Bergensfjord» ble kjøpt i all hast av det franske rederiet CGT og gitt navnet «De Grasse» i 1971 for å erstatte skipet «Antilles» som var gått tapt i brann. Rederiet klarte ikke å oppnå lønnsomhet på ruten Le Havre-Southampton-Karibien og overførte skipet til cruisetrafikk i 1972. Skipet ble solgt videre allerede i 1973 og fikk navnet «Rasa Sayang».

I 1980 overtok greske eiere, Aphrodite Maritime Co. 17. august 1980 brøt det ut brann i maskinrommet under oppgradering ved et verft i Perama i Hellas. Man valgte å taue det brennende skipet ut av havnen. Slukningsforsøkene var mislykket, skipet kantret og sank nær Kynosoura, en øy få nautiske mil ut av Perama.

 Skipet 

 Dekk og fasiliteter 
#DekkFasiliteterRef.8Sportsdekk (Brodekk) Bro m/styrehus
 Sportsdekk7Øvre soldekk (Båtdekk) Kapteinslugar
 Radiorom
 Forre ventilasjonsrom
 Offiserslugarer
 Offisersmesser
 Maskinsjefslugar
 Passasjerlugarer
 Aktre ventilasjonsrom
 Bar6Soldekk 1. klasses røkesal (Club Bergen)
 Bar
 Skriverom
 Pursers kontor (første klasse)
 Stuerts kontor (første klasse)
 Leiv Eiriksson de luxe suiten (styrbord)
 Edvard Grieg de luxe suiten (babord)
 Passasjerlugarer første klasse
 Forre ventilasjonsrom
 Bagasjerom
 Midtre ventilasjonsrom
 Barbersalong
 Frisørsalong
 Aktre ventilasjonsrom5Promenadedekk Veranda
 Innelukket promenade
 1. klasses festsal
 1. klasses spisesal
 Bysse første klasse
 Penteri første klasse
 Lekerom
 Butikk
 Turistklasses damesal
 Turistklasses festsal
 Bibliotek
 Bar
 Turistklasses røkesal
 Akterlig observasjonssalong4A-dekk Mannskapslugarer
 Kelnerlugarer
 Passasjerlugarer turistklasse
 Barberbutikk
 Stuerts kontor (turistklasse)
 Pursers kontor (turistklasse)3B-dekk Matroslugarer
 Kelnerlugarer
 Dagrom mannskap
 Passasjerlugarer turistklasse (forut)
 Bysse turistklasse
 Penteri turistklasse
 Turistklasses spisesal
 Passasjerlugarer turistklasse (akterut)
 Vaskeri2C-dekk Mannskapslugarer
 Underoffisersmesse
 Hospital
 Bakeri
 Motormennlugarer
 Pikelugarer (babord midtskips)
 Passasjerlugarer turistklasse
 Pikelugarer (akterut)
 Styremaskin1D-dekk Forre lasterom
 Svømmehall
 Garderoberom
 Gymnastikksal
 Mannskapsmesse
 Maskinrom
 Proviantrom
 Bagasjerom
 Aktre lasterom

 Tekniske spesifikasjoner 

 Størrelse og dimensjoner 
MS «Bergensfjord» hadde ved overlevering en brutto(register)tonnasje på 18 739 BRT og en netto(register)tonnasje på 10 047 NRT. Skipet hadde en dødvekttonnasje på 4 450 TDW.

MS «Bergensfjord» målte en største lengde (LOA) 176,24 meter (578,2' fot) og en lengde mellom perpendikulærene (LPP) på 158,47 meter (519,9' fot). Skipets største bredde målte 22,01 meter (72,2' fot). Dypgående stakk skipet 8,41 meter (27,6' fot), mens skipets dybde i riss (målt fra underkant av hoveddekksplaten til overkant av kjølplaten) målte 14,33 meter (47,0' fot).

 Passasjerkapasitet 
I atlanterhavfart hadde «Bergensfjord» en samlet passasjerkapasitet på 876 passasjerer, hvorav 103 på første klasse og 775 på turistklasse. I cruisefart ble passasjerkapasiteten redusert til 420 passasjerer.

 Maskin og fremdrift 
Hovedmaskineriet på «Bergensfjord» var bestående av to Stork-dieselmotorer, levert av Koninklijke Machinefabriek Gebr Stork & Co. i Hengelo i Nederland. Hver hovedmotor var en 8-sylinder med sylinderdiameter på 720 mm og med stempelslag på 1 100 mm. Hovedmotorene hadde en samlet effekt på 18 600 BHK ved 130 o/min.

Hjelpemaskineriet besto av fire dieselgeneratorer, hver med ytelse på 1 040 kW (4 160 kW samlet). I tillegg hadde skipet en nød-dieselgenerator på 80 kW. Skipet var og utstyrt fire hjelpekjeler, hvorav to av typen vannrørshjelpekjeler med arbeidstrykk på 9,8 bar (142 psi), og to av typen ekshausthjelpekjeler med arbeidstrykk på 8,4 bar (122 psi).

Fremdriften var besørget av ett spaderor og to skrupropeller akterut som var koblet til hver sin Stork-hovedmotor. Skipets toppfart under prøveturen var 23,84 knop (44 km/t).

 Klasse 
MS «Bergensfjord» var ved byggestart klasset i det internasjonale klassifikasjonsselskapet Det Norske Veritas (DNV). Skipet hadde følgende klassenotasjon: Dnv +1A1 Is-C.

 Galleri 

 Referanser 

 Litteratur 

 Bård Kolltveit: Amerikabåtene. Norsk Sjøfartsmuseum. Oslo, 1984. ISBN 82-90089-14-7

 Eksterne lenker 



Kategori:Passasjerskip
Kategori:Atlanterhavsskip
Kategori:Norske cruiseskip
Kategori:Cruiseskip
Kategori:Amerikalinjens skip
Kategori:Skip fra 1956
Kategori:Skip bygget i Storbritannia
Kategori:Artikler i sjøfart-prosjektet